Narodnaja Volja

Narodnaja Volja (ruse: Народная воля; laŭlitere popolvolo en la senco de popola libereco) estis socialrevolucia sekreta societo en la Rusia Imperio kiu organizis en la 1881-a jaro la mortigon de caro Aleksandro la 2-a.

Ĝi naskiĝis post dupartiĝo de la movado Zemlja i volja (1879) kiu intencis porti la revolucion popolen (Narodniki, amikoj de la popolo). Celoj iliaj estis la detronigo de la caro, la okazigo de liberaj kaj ĝeneralaj balotoj, nomumo de legitimiĝeblaj popolaj reprezentantoj, parollibereco, gazetarlibereco kaj havigo de konstitucio. Je lia konto estis ankaŭ la malfiaska atenco per eksplodigiloj en marto 1881 apud la peterburga kanalo Gribojedov; samloke estiĝis poste la katedralo de la Resurekto de Kristo. 

Oĥrano sukcesis trovi presitejojn kaj bomb-produktejojn kaj neniigi la tutan organizaĵon, ne laste danke al spiono ene de la ĉefa organizkomitato Sergej Petroviĉ Degajevbiografio - ĉe: Granda Biografia Enciklopedio La anoj unuj estis ekzekutitaj, aliaj ekzilitaj aŭ enprizonigitaj je eksaj fortresoj. 

Membroj estis i.a. Stepan Ĥalturin, Vera Figner, Miĥail Frolenko, Nikolaj Jung, Nikolaj Ivanoviĉ Kibaljĉiĉ, Sofja Perovskaja, Józef Piłsudski, Aleksandr Solovjoj, Aron Zundeleviĉ, Arkadi Tirkov, Meir Dizengoff, Aleksandr Uljanov, Ljudmila Volkenŝtajn. La sovetia verkisto Jurij Trifonov akceptis la historion de la ribeloj, post studoj en arkivoj, en 1973 kiel intrigo por la romano Njeterpenije (malpacienco).Heinrich Böll: "Zeit des Zögerns" - ĉe: Die Zeit, 15.8.1975 (n-ro 34/1975)

 Literaturo 
 Astrid von Borcke: Gewalt und Terror im revolutionären Narodničestvo. Die Partei Narodnaja volja (1879–1883). Zur Entstehung und Typologie des politischen Terrors im Rußland des 19. Jahrhunderts (=Berichte des Bundesinstituts für Ostwissenschaftliche und Internationale Studien, 35/1979). Bundesinstitut für Ostwissenschaftliche und Internationale Studien, Köln 1979
 Григорий Семенович Кан: Народная воля. Идеология и лидеры, Probel, Moskvo 1997, ISBN 5-89346-006-5

 Eksteraj ligiloj 

 ruslingvaj fontoj
  Лариса Тимофеевна Сенчакова: "Народная воля" - ĉe: hrono.ru 
 "Narodnaja Wolja" - ĉe: Sozialistische Klassiker 2.0 
Notoj

Kategorio:Rusiaj revoluciuloj
Kategorio:Ribeloj en la 19-a jarcento 
Kategorio:Aperis en 1879
kategorio:Anarkiistaj organizaĵoj en Eŭropo